Til

Barnevernstjenesten v/ fosterhjemsteam

Oslo november 2024

**Fra hus til hjem – noen verktøy for nye fosterhjem**

Som kjent har SOS-barnebyer, Asker kommune og Lillehammer kommune et prosjekt sammen for å sikre at fosterhjemmene blir bedre fungerende, og at de sørger for at flere barn ikke trenger å flytte fra kjente omgivelser. Da må vi rekruttere bedre, og bygge sterkere lag rundt barna.

Barnas inntreden og første tid i sin nye familie er spesielt viktig. «Fra hus til hjem» ble laget som en del av et prosjekt i SOS-barnebyer, der målet var at flere søsken skal bo sammen også i barnevernet. Det aller meste av materiellet er like aktuelt for et vanlig fosterhjem, selv om ikke alt vi laget den gangen passer like bra for dere. Materiellet kommer i tillegg til all annen forberedelse dere gjør med fosterforeldre og barn.

La de nye fosterhjemmene det neste året prøve materiellet, så evaluerer vi og ser om det bør endres.

Dere må være være overbærende med at det nevnes materiell i heftene som dere ikke har, det stammer fra søskenprosjektet.

1. ***Hefte til fosterforeldre*** forklarer enkelt og greit hvordan fosterforeldrene kan bruke materiellet i startfasen når barnet flytter inn i hjemmet.
2. ***Hefte til ungdommer*** og ***hefte til barn*** har spørsmål de skal svare på alene eller sammen med en voksenperson de stoler på (gjerne en fra barnevernstjenesten). Fosterforeldrene har de samme spørsmålene i voksenheftet.
3. ***Skravlekort*** og svarene alle i familien har gitt i heftene brukes som utgangspunkt for å snakke samme og å bli kjent.
4. Dersom familien har lyst til å lage felles ***husregler*** eller en felles ***aktivitetsplan***, kan de lastes ned her: <https://www.sos-barnebyer.no/vart-arbeid/her-jobber-vi/vart-arbeid-i-norge/fra-hus-til-hjem/>
5. Dersom familien ønsker å ha en ***familiebok***, der barna og voksne skriver ned det de mener er viktig i familien, kjøper de en litt fin skrivebok, og pynter den sammen.

Som det står i heftet til fosterforeldre: Materiellet er laget i samarbeid med barn som selv har bodd i fosterhjem og voksne som er fosterforeldre. Dette er ment som et tillegg til det dere ellers har av gode oppstartsrutiner. Tilpass det til deres egen situasjon.

Lykke til!

Med vennlig hilsen

SOS-barnebyer